CPN ลุ้นกำไรปีนี้โตเฉียด 9 พันล้าน ค่าเช่าฟื้น-เข้าสู่ไฮซีซั่นการขาย
CPN ลุ้นกำไรปีนี้โตเฉียด 9 พันล้าน ค่าเช่าฟื้น-เข้าสู่ไฮซีซั่นการขาย โบรกแนะซื้อเคาะเป้า 68.50 บาท
CPN ลุ้นกำไรปีนี้โตเฉียด 9 พันล้าน ค่าเช่าฟื้น-เข้าสู่ไฮซีซั่นการขาย โบรกแนะซื้อเคาะเป้า 68.50 บาท
30 ส.ค. 2565

บล.โนมูระ พัฒนสิน ระบุในบทวิเคราะห์วันนี้ (30 ส.ค.65) ว่า บริษัท เซ็นทรัลพัฒนา จำกัด (มหาชน) หรือ CPN ราคาเป้าหมาย 68.50 บาท โดยประเมินรายได้ค่าเช่า และอัตราการเข้าพัก (Occ. Rate) เพิ่มขึ้น และได้อานิสงส์จากยอดขายจากห้าง Central ที่เข้าสู่ High Season และนักท่องเที่ยว โดยปรับเป้านักท่องเที่ยวขึ้นที่ 10 ล้านคน
นอกจากนี้ ทยอยลดส่วนลดค่าเช่าที่เคยให้ลงอย่างต่อเนื่องในไตรมาส 4/2565 เตรียมเปิด Community mall ที่ทองหล่อปี 2566 เปิดศูนย์การค้าใหม่ที่ West Ville ราชพฤกษ์ และติดตามการเปิดที่ต่างจังหวัดเพิ่มเติมอีก 2-3 แห่ง
โดยประเมินกำไรสุทธิปี 65 ที่ 8.94 พันล้านบาท โต 25% เทียบช่วงเดียวกันของปีก่อน และปี 2566 อยู่ที่ 1.12 หมื่นล้านบาท โต 25%  เทียบช่วงเดียวกันของปีก่อน